**Αυτόνομη Κίνηση Εφοριακών**



Παρακαλούμε να ενημερωθούν

όλοι οι Συνάδελφοι!

**Το δικαίωμα στην άδεια, είναι ΑΔΙΑΠΡΑΓΜΑΥΤΕΥΤΟ**

....και μεσούντος του θέρους **η φορολογική περιφέρεια Αθηνών** έρχεται να θέσει θέμα **μη χορήγησης, περιορισμού ή και ανάκλησης των αδειών, επικαλούμενη έκτακτες ανάγκες των υπηρεσιών** (Δείτε σχετικό έγγραφο στο www.eforiakoi.org).

**Είναι έκτακτη όμως ανάγκη ο επιχειρησιακός σχεδιασμός της ΑΑΔΕ;**  Γιατί;

* **Επειδή** δεν έχει λάβει υπόψη του την κατάσταση των υποστελεχομένων υπηρεσιών που λειτουργούν με το 60-65% των οργανικών θέσεων;
* **Επειδή** δεν έχει λάβει υπόψη του τον **τεράστιο όγκο των επιστροφών**, **εκκαθαρίσεων** και **τίτλων πληρωμών** που απαιτείται να μηδενιστούν στις 31 Αυγούστου;
* **Επειδή** δεν έχει λάβει υπόψη του την εξ ανάγκης αποκλειστική **απασχόληση** του συνόλου **του προσωπικού στη συναλλαγή;**
* **Επειδή** δεν έχει λάβει υπόψη του  την **επίπτωση των παρατάσεων** στον προγραμματισμό των υπηρεσιών;
* **Επειδή** δεν έχει λάβει υπόψη του την **διογκούμενη ηλεκτρονική γραφειοκρατία** που δυσκολεύει τους πολίτες και τους οδηγεί στις υπηρεσίες;

* **Επειδή** δεν έχει λάβει υπόψη του ότι **οι υπάλληλοι που συμμετέχουν στα συνεργεία ελέγχου μπορεί να εργάζονται 15 συνεχόμενες μέρες χωρίς ενδιάμεση ανάπαυση**;

**ΟΧΙ δεν είναι έκτακτη ανάγκη.**

**Είναι διαρκής αδυναμία προγραμματισμού της ΑΑΔΕ, η οποία επιχειρεί** - μέσω του περιορισμού του δικαιώματος των αδειών - **να  μεταθέσει τις ευθύνες της στους υπαλλήλους**. Η θερινή άδεια των εργαζομένων δεν είναι διαπραγματεύσιμη, δεν αποτελεί παραχώρηση, **ΕIΝΑΙ ΔΙΚΑIΩΜΑ** θεσμοθετημένο, προστατεύεται από Διεθνείς Συμβάσεις και αποτελεί υποχρέωση του εργοδότη.

**Οι άδειες έχουν ήδη  προγραμματιστεί** με βάση **οικογενειακές,** **σχολικές** και **προσωπικές υποχρεώσεις** και είναι αναγκαίες για να ανακτήσουν οι εργαζόμενοι τις δυνάμεις τους ώστε να μπορούν να ανταπεξέλθουν και στα υπηρεσιακά τους καθήκοντα.

Καλούμε την ηγεσία της **ΑΑΔΕ**, **να αποσύρει ΑΜΕΣΑ αυτό το απαράδεκτο** **έγγραφο**. Ένα έγγραφο **ΠΡΟΚΛΗΣΗ** **για τους εργαζόμενους** που **δουλεύουν εκτός ορίων καθημερινά προκειμένου να λειτουργήσουν οι υπηρεσίες.** Για εργαζόμενους που κάνουν **υπερωρίες χωρίς να πληρώνονται και** που **πληρώνουν από την τσέπη τους τα αναλώσιμα για τη λειτουργία των υπηρεσιών**.

**Αθήνα,4.7.2018**

**Α**υτόνομη **Κ**ίνηση **Ε**φοριακών

Τηλ. Επικ.: **Μέρκος Δημ.** (6973 991235), **Ρόδης Γ.** (6985740894), **Σκλαβάκη Φρ**.(6971898089),

**Σιώζιος Χρ.** (6972234003), **Μπίκας Παν**. (6986060901) **Στολάκη Μαρ.** (6973228577)